Den danske angriber er så opsat på VM-drømmen, at han vil blive i Rosenborg

Nicklas Bendtners store drøm om at komme til VM i Rusland får ham til at vende ryggen til en stor transfer på deadline-dag.

Den danske Rosenborg-topscorer har endegyldigt lukket forhandlingerne omkring et skifte til Bordeaux.

Drømmen om et skifte til en af de store ligaer i Europa er ellers intakt, men den store danske bomber vælger i denne omgang at satse på det sikre. Han tror på, at VM kan udløse transfer-muligheder, der kan matche Girondins de Bordeaux.

Den franske klub meldte sig pludselig på banen i starten af ugen, da manager Gustavo Poyet skulle på jagt efter en angriber.

Poyet udtryte sig positivt omkring danskeren i avisen Sud Ouest, og der var optræk til den deadline-handel.

Men VM-pladsen ønskede Nicklas Bendtner ikke at bringe i fare.

Derfor trænede danskeren helt som vanligt med i Rosenborg-truppen onsdag formiddag på Gran Canaria.

Og meldingerne omkring Bordeaux-overgangen går nu entydigt på, at den er død.

Optimistisk FCM-chef: 'Det er en helt unik mulighed for FCM'

Se også: Gigant-handel på plads: Nu kan 'trekantsdramaet' snart slutte

Se også: Daley Blind nærmer sig United-exit